Il-ħames rapport mill-Kummissjoni lill-Kunsill u lill-Parlament Ewropew dwar iż-żamma ta’ obbligi ta’ viża minn ċerti pajjiżi terzi bi ksur tal-prinċipju tar-reċiproċità skond l-Artikolu 1(5) tar-regolament tal-Kunsill (KE) Nru 539/2001 li jelenka l-pajjiżi terzi li ċ-ċittadini tagħhom għandu jkollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżentati minn dik il-ħtieġa, kif emendat mir-Regolament (KE) Nru 851/2005 fir-rigward tal-mekkaniżmu ta’ reċiproċità /* KUMM/2009/0560 finali */





[pic] | KUMMISSJONI TAL-KOMUNITAJIET EWROPEJ | Brussel 19.10.2009 KUMM(2009)560 finali IL-ĦAMES RAPPORT MILL-KUMMISSJONI LILL-KUNSILL U LILL-PARLAMENT EWROPEW dwar iż-żamma ta’ obbligi ta’ viża minn ċerti pajjiżi terzi bi ksur tal-prinċipju tar-reċiproċità skond l-Artikolu 1(5) tar-Regolament tal-Kunsill (KE) Nru 539/2001 li jelenka l-pajjiżi terzi li ċ-ċittadini tagħhom għandu jkollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżentati minn dik il-ħtieġa, kif emendat mir-Regolament (KE) Nru 851/2005 fir-rigward tal-mekkaniżmu ta’ reċiproċità WERREJ 1. Introduzzjoni 3 2. Riżultati miksuba mir-raba' rapport tal-Kummissjoni dwar ir-reċiproċità 3 2.1. Reċiproċità sħiħa stabbilita 3 2.1.1. Il-Ġappun 3 2.1.2. Il-Panama 4 2.1.3. Singapor 4 2.2. Iktar progress dwar ir-reċiproċità mir-rapport tat-23 ta' Lulju 2008 5 2.2.1. L-Awstralja 5 2.2.2. L-Istati Uniti tal-Amerika 6 2.3. L-ebda progress dwar ir-reċiproċità mir-rapport tat-23 ta' Lulju 2008 10 2.3.1. Il-Brażil 10 2.3.2. Il-Brunei Darussalam 12 2.3.3. Il-Kanada 13 3. Konklużjoni 14 INTRODUZZJONI Ir-Regolament tal-Kunsill (KE) Nru 539/2001 tal-15 ta' Marzu 2001, li jelenka pajjiżi terzi li ċ-ċittadini tagħhom għandhom bżonn ta' viżi meta jaqsmu il-fruntieri esterni tal-Istati Membri (anness 1 tar-Regolament, il-"lista negattiva") u l-lista ta’ dawk li ċ-ċittadini tagħhom huma eżentati minn dan l-obbligu (l-Anness II tar-Regolament, il-lista "pożittiva")[1], kif emendata mir-Regolament tal-Kunsill (KE) Nru 851/2005 tat-2 ta' Ġunju 2005[2], huwa l-istrument bażiku tal-politika komuni tal-viża tagħna, li jistabilixxi mekkaniżmu ta' reċiproċità għal każijiet fejn pajjiż terz li qiegħed fuq il-lista pożittiva jżomm jew jintroduċi obbligu tal-viża għaċ-ċittadini ta' Stat Membru wieħed jew aktar. L-ewwel[3], it-tieni[4], u t-tielet[5], rapporti provdew deskrizzjoni tal-mekkaniżmu ta' reċiproċità u tas-sitwazzjoni tan-nuqqas ta' reċiproċità matul il-perjodi rispettivi koperti. In-notifiki mill-Istati Membri fil-qafas tal-mekkaniżmu l-ġdid ta' reċiproċità wrew li sa Ġunju 2005 13-il pajjiż terz ġew notifikati b'total ta' 75 każ (ara l-Anness 1B tal-ewwel rapport dwar ir-reċiproċità tal-viża)[6]. Wara l-adeżjoni tagħhom fl-Unjoni Ewropea fl-1 ta' Jannar 2007, il-Bulgarija u r-Rumanija nnotifikaw seba' pajjiżi terzi li magħhom kellhom sitwazzjoni ta' nuqqas ta' reċiproċità. Ir-raba' rapport dwar ir-reċiproċità tal-viża[7] ta' Lulju 2008 wera li għadha teżisti sitwazzjoni ta' nuqqas ta' reċiproċità ma' tmien pajjiżi terzi mil-lista pożittiva. Ir-rapport ġie ppreżentat lill-Kunsill tal-ĠAI fl-24 ta' Lulju 2008 u kien milqugħ pożittivament mill-Istati Membri. L-Istati Membri kienu ġeneralment ottimisti li jistgħu jilħqu reċiproċità tal-viża sħiħa. Il-ħames rapport preżenti jieħu inkonsiderazzjoni l-isforzi magħmula mill-Kummissjoni sa minn Lulju 2008. Kif spjegat hawn taħt, ir-reċiproċità sħiħa tal-viża ġiet milħuqa ma' tlett pajjiżi terzi addizzjonali filwaqt li ħames pajjiżi terzi li huma fuq il-lista pożittiva qed ikomplu jitolbu viżi mingħand ċittadini ta' Stat Membru wieħed jew aktar. RIżULTATI MIKSUBA MIR-RABA' RAPPORT TAL-KUMMISSJONI DWAR IR-REċIPROċITÀ Wara l-preżentazzjoni tar-raba' rapport lill-Kunsill fl-24 ta' Lulju 2008, il-Kummissjoni attivament reġgħet bdiet bl-isforzi tagħha. Reċiproċità sħiħa stabbilita Il-Ġappun Notifika: Ir-Rumanija Fit-23 ta' Ġunju 2009, il-Ġappun informa lir-Rumanija b'Note Verbale Nru 59/2009 illi mill-1 ta' Settembru 2009 sal-31 ta' Diċembru 2011 iċ-ċittadini tar-Rumanija se jiġu eżentati mill-obbligu tal-viża. Din l-eżenzjoni temporanja mill-obbligu tal-viża sseħħ biss bil-kundizzjoni li r-Rumanija tibgħat attaché mill-Ministeru tal-Amministrazzjoni u l-Intern fl-Ambaxxata tar-Rumanija fil-Ġappun mill-1 ta' Settembru 2009 u li r-Rumanija timbarka f'kampanja ta' informazzjoni fuq il-mezzi tax-xandir sabiex iżżid il-kuxjenza fost iċ-ċittadini Rumeni kontra l-permanenza irregolari barra mill-pajjiż jew li jisfaw vittmi tat-traffikar fil-persuni. Ir-Rumanija imbarkat f'kampanja ta' informazzjoni fuq il-mezzi tax-xandir biex tinforma liċ-ċittadini tagħha dwar x'inhuma l-kundizzjonijiet biex jivjaġġaw lejn il-Ġappun mingħajr ħtieġa ta' viża. Barra dan, fit-18 ta' Awissu 2009, ir-Rumanija bagħtet attaché tal-affarijiet interni mill-Ministeru tal-Amministrazzjoni u l-Intern f'Tokjo. Evalwazzjoni Ir-reċiproċità fit-tneħħija sħiħa tal-obbligu tal-viża ġiet milħuqa fir-rigward tal-Istati Membri kollha u l-pajjiżi assoċjati ta' Schengen. Madanakollu, peress li d-deċiżjoni tal-Ġappun hija biss temporanja l-Kummissjoni se tissorvelja mill-qrib l-applikazzjoni ta' din l-eżenzjoni mill-viża temporanja sabiex tiżgura li din tiġi mibdula f'waħda permanenti. Il-Panama Notifika: Il-Bulgarija u r-Rumanija Fid-19 ta' Settembru 2008, il-Panama infurmat lill-Kummissjoni permezz tan-Note Verbale DGPE/DE/770/08 li minn dik id-data ċ-ċittadini tal-Bulgarija u r-Rumanija ma kinux iktar obbligati li jkollhom viża biex jidħlu fit-territorju tal-Panama. Evalwazzjoni Ir-reċiproċità sħiħa tal-eżenzjoni tal-obbligu tal-viża ġiet milħuqa fir-rigward tal-Istati Membri kollha u l-pajjiżi assoċjati ta' Schengen. Singapor Notifiki: Il-Bulgarija u l-Estonja Singapor eżenta ċ-ċittadini kollha tal-Istati Membri tal-UE mill-obbligu tal-viża. Madanakollu, it-tneħħija tal-viża kienet limitata għal mawriet ta' 30 jum jekk wieħed jivvjaġġa bl-ajru u ta' 14-il jum jekk wieħed jasal bil-baħar jew bl-art, li tista' tiġi estiża lokalment għal żewġ perjodi ta' 30 jum skont l-iskema ġenerali tal-eżenzjoni mill-viża. Fit-23 ta' Settembru 2008, Singapor informa lill-Kummissjoni permezz tan-Note Verbale SEB/024/2008 li b'effett mill-1 ta' Novembru 2008, Singapor se jikkonċedi liċ-ċittadini tas-27 Stat Membru tal-UE preżenti permess dirett ta' żjara ta' 90 jum u 90 jum ta' permanenza mingħajr ħtieġa ta' viża fil-punt ta' wasla. Evalwazzjoni Ir-reċiproċità fl-eżenzjoni sħiħa mill-obbligu tal-viża ġiet milħuqa fir-rigward tal-Istati Membri kollha. Iktar progress dwar ir-reċiproċità mir-rapport tat-23 ta' Lulju 2008 L-Awstralja Is-sitwazzjoni preżenti L-Awstralja kienet titlob Awtorizzazzjoni Elettronika għall-Ivjaġġar (ETA) minn ċittadini ta' 14-il Stat Membru (il-Belġju, id-Danimarka, il-Ġermanja, il-Greċja, Spanja, Franza, l-Italja, il-Lussemburgu, Malta, l-Olanda, l-Awstrija, il-Portugall, il-Finlandja u l-Iżvezja), kif ukoll minn ċittadini tal-Iżlanda u n-Norveġja. Il-ħtieġa għal viża elettronika (e676) għaċ-ċittadini li ġejjin minn 11-il Stat Membru (il-Bulgarija, ir-Repubblika Ċeka, l-Estonja, Ċipru, il-Latvja, il-Litwanja, l-Ungerija, il-Polonja, ir-Rumanija, is-Slovenja u s-Slovakkja). Iċ-ċittadini ta' dawn il-11-il Stat Membru kollha ġew konċessi l-hekk imsejħa “faċilità tal-konċessjoni aġevolata” (“autogrant facility”) (ara l-Anness 2 tal-ewwel rapport dwar ir-reċiproċità tal-viża għal aktar spjegazzjoni dwar il- viża elettronika u l-"faċilità tal-konċessjoni aġevolata"[8]). Fis-27 ta' Ottubru 2008, l-Awstralja introduċiet is-sistema tal-e-Visitors. L-Istati Membri kollha u l-pajjiżi assoċjati ta' Schengen kif ukoll xi wħud mill-pajjiżi ż-żgħar Ewropej (Andorra, il- Liechtenstein, Monaco, San Marino u s-Santa Sede) huma l-ewwel pajjiżi li qed jibbenefikaw minnha, indipendentement mill-istatus preċedenti tagħhom (jiġifieri l-ETA jew il- viża elettronika). Passi meħuda biex tintlaħaq ir-reċiproċità L-Awstralja forniet lill-Kummissjoni b'rapporti dwar l-istatistiċi tal-applikazzjonijiet tal-e-Visitors. Ir-rapporti jispjegaw fid-dettal in-numru ta' applikazzjonijiet, għotjiet, rifjuti, ir-rata tal-konċessjoni maqsuma biċ-ċittadinanza u l-perċentwali ta' konċessjonijiet li ġew proċessati awtomatikament. L-ewwel rapport ġie mogħti lill-Kummissjoni fl-14 ta' April 2009 li jkopri perjodu mis-27 ta' Ottubru sal-31 ta' Marzu 2009. Matul dan il-perjodu 159,981 awtorizzazzjonijiet għal e-Visitors ġew mogħtija li minnhom 85.02% ġew konċessi awtomatikament. Il-perċentwali ta' awtokonċessjoni varjat minn 75.89% għaċ-ċittadini Slovakki sa 91.44% għaċ-ċittadini Griegi. 641 applikant ġew miċħuda, li minnhom 249 kienu ċittadini Rumeni. Matul dan l-ewwel perjodu l-Awstralja intebħet b'numru ta' diffikultajiet dwar l-integrità tal-applikanti minn żewġ Stati Membri. L-Awstralja kkuntattjat lil dawn l-Istati Membri sabiex tindirizza dan it-tħassib. Fis-26 ta' Awwissu 2009, l-Awstralja forniet it-tieni rapport li jkopri l-perjodu mis-27 ta' Ottubru 2008 sat-30 ta' Ġunju 2009. Ir-rapport juri li 223,324 awtorizzazzjoni għall-e-Visitors ġew mogħtija u l-perċentwal globali ta' awtokonċessjoni telgħet għal 86.01%. Il-perċentwali ta' awtokonċessjoni varjat minn 71.05% għaċ-ċittadini Rumeni sa 92.42% għaċ-ċittadini Griegi. Ir-rata globali ta' konċessjoni (kemm bl-konċessjoni aġevolata tal-viżi u kif ukoll manwalment) hija ta' 99.2%. 1,118-il applikanti ġew rifjutati, li minnhom l-ikbar numru kienu ċittadini Rumeni (498); ma kien hemm l-ebda rifjut għal ċittadini tal-Greċja, il-Lussemburgu jew Malta. L-Awstralja forniet ukoll żewġ ħarsiet ġenerali lejn l-ewwel żewġ trimestri tal-2009. L-ewwel ħarsa ġenerali li tkopri l-perjodu mill-1 ta' Jannar sal-31 ta' Marzu 2009 turi li 91,468 awtorizzazzjoni ġew mogħtija u li l-perċentwal globali tal-konċessjoni aġevolata tal-viżi kien ta' 89.05%. Il-perċentwali ta' awtokonċessjoni varjat minn 77.78% għaċ-ċittadini Lussemburgiżi sa 96.05% għaċ-ċittadini Griegi. 474 applikanti ġew rifjutati, li minnhom l-ikbar numru kienu ċittadini Rumeni (197); ma kien hemm l-ebda rifjut għal ċittadini tal-Estonja, tal-Greċja, tal-Lussemburgu jew Malta. It-tieni ħarsa ġenerali li tkopri l-perjodu mill-1 ta' April sat-30 ta' Ġunju 2009 turi li 63,343 awtorizzazzjoni ġew mogħtija u li l-perċentwal globali tal-konċessjoni aġevolata tal-viżi kien ta' 88.50%. Il-perċentwali ta' awtokonċessjoni varjat minn 70.54% għaċ-ċittadini Slovakki sa 95.06% għaċ-ċittadini Griegi. 477 applikanti ġew rifjutati, li minnhom l-ikbar numru kienu ċittadini Rumeni (249); ma kien hemm l-ebda rifjut għal ċittadini tal-Finlandja, tal-Greċja, tal-Lussemburgu ta' Malta jew tas-Slovenja. Fir-raba' rapport il-Kummissjoni ħabbret li kienet se tipprepara evalwazzjoni ta' jekk is-sistema tal-e-Visitors hija jew mhijiex ekwivalenti, għall-proċedura tal-applikazzjoni għal viża ta' Schengen kif definit fl-Istruzzjonijiet Konsolari Komuni. Din l-evalwazzjoni għadha għaddejja u se tkun maħruġa f'dokument separat qabel it-tmiem tal-2009. Evalwazzjoni L-introduzzjoni tas-sistema tal-e-Visitors ġabet trattament ugwali għaċ-ċittadini kollha tal-Istati Membri u tal-pajjiżi assoċjati ta' Schengen kollha. Madanakollu, iż-żewġ rapporti u ż-żewġ ħarsiet ġenerali trimestrali juru li għalkemm il-perċentwal ta' awtokonċessjoni hija għolja ħafna, numru sinifikattiv ta' applikazzjonijiet għadhom jiġu proċessati manwalment. Il-Kummissjoni se tkompli għalhekk tissorvelja mill-qrib l-implimentazzjoni tas-sistema tal-e-Visitors. Il-Kummissjoni se tkun f'pożizzjoni li tiddetermina jekk intlaħqitx ir-reċiproċità sħiħa tal-viża biss meta l-evalwazzjoni tas-sistema tal-e-Visitors tkun tlestiet. L-Istati Uniti tal-Amerika Is-sitwazzjoni preżenti L-obbligu tal-viża jinżamm għal ċittadini tal-Bulgarija, Ċipru, il-Greċja, il-Polonja u r-Rumanija. Fis-17 ta' Novembru 2008, ir-Repubblika Ċeka, l-Estonja, il-Latvja, il-Litwanja, l-Ungerija u s-Slovakkja daħlu fil-Programm tal-Eżenzjoni mill-Viża (VWP). Fit-30 ta' Diċembru 2008, anki Malta daħlet fil-VWP. Il-passi meħuda biex tinkiseb ir-reċiproċità Il-Kummissjoni kompliet tqajjem il-kwistjoni tan-nuqqas ta' reċiproċità mal-awtoritajiet tal-Istati Uniti f'livelli tekniċi u politiċi, prinċipalment fil-laqgħat tat-Troika Ministerjali tal-Ġustizzja u Intern tal-UE-SU tat-12 ta' Diċembru 2008 u tat-28 ta' April 2009, il-laqgħat tat-Task Force UE-SU tat-8 ta' Diċembru 2008 u tat-18 ta' Frar 2009, u l-laqgħat tal-Livell Għoli Informali tal-Ġustizzja u Intern tal-UE-SU f'Lulju 2008 u Frar u Lulju 2009. Fil-qafas ta-"approċċ fuq żewġ binarji", kif maqbul mill-Kumitat tar-Rappreżentanti Permanenti (Coreper), tat-12 ta' Marzu 2008, il-Kummissjoni kompliet issegwi d-diskussjonijiet fuq il-binarju tal-KE mal-istati Uniti. Il-Kummissjoni timmira għal ftehim fil-forma ta' skambju ta' ittri sabiex tirreġistra li dawk ir-rekwiżiti legali tal-Istati Uniti li jaqgħu taħt il-kompetenza tal-Komunità Ewropea għat-tkomplija tal-parteċipazzjoni fil-VWP, ġew sodisfatti. L-abbozzi ta' dan l-iskambju ta' ittri ġew skambjati u diskussi mal-Istati Uniti sa minn Diċembru 2008 u l-pożizzjonijiet qed joqorbu lejn xulxin. Madanakollu, l-Istati Uniti tirrijitera li qed tipprova ġġib xi riżultati konkreti mill-iskambju ta' ittri u għalhekk tixtieq ikollha l-prospettiva ta' proġett pilota dwar skambju ta' informazzjoni riflessa fl-iskambju ta' ittri. Kif intqal fir-raba' rapport dwar ir-reċiproċità tal-viża, bħala parti mill-binarju tal-KE, saret evalwazzjoni preliminari (abbażi tar-Regola Finali Interim) ta' jekk is-Sistema Elettronika għall-Awtorizzazzjoni tal-Ivvjaġġar (ESTA) tikkostitwixxix proċedura ta' Schengen għall-applikazzjoni ta' viża kif definita fl-istruzzjonijiet Konsolari Komuni jew le, flimkien ma' analiżi tal-implikazzjonijiet tal-ESTA għall-protezzjoni tad-dejta personali[9]. Il-konklużjoni preliminari hija li: - the ESTA cannot at this stage be considered as tantamount to the Schengen visa application process as defined in the Common Consular Instructions; - l-ESTA tqajjem diversi tipi ta' tħassib dwar il-protezzjoni tad-dejta u tinħtieġ iktar kjarifika dwar xi aspetti sostanzjali, li huwa ttamat se tingħata mir-Regola Finali tal-ESTA. Huwa biss f'dak il-mument li tkun tista' ssir evalwazzjoni sħiħa tal-ESTA fir-rigward tal-protezzjoni tad-dejta personali; - ġie milħuq progress fir-rigward tal-ivvjaġġar ta' persuni li huma pożittivi għall-HIV lejn l-Istati Uniti taħt il-VWP, iżda jiħtieġu li jiġu adottati xi miżuri pendenti sabiex tispiċċa d-diskriminazzjoni kontra vjaġġaturi lejn l-Istati Uniti li jirriżultaw pożittivi għall-HIV u li huma taħt il-VWP. Ġaladarba r-Regola Finali dwar l-ESTA tiġi pubblikata fir-reġistru Federali tal-Istati Uniti, il-Kummissjoni se toħroġ evalwazzjoni finali li tieħu inkonsiderazzjoni kwalunkwe tibdil possibbli. L-Amministrazzjoni tal-Istati Uniti infurmat li r-Regola Finali se tkun promulgata fix-xhur li ġejjin. Fir-rigward tal-ESTA, ingħatat attenzjoni speċjali lill-proposta għal Att dwar il-Promozzjoni tal-Ivvjaġġar tal-2009 (TPA). It-TPA għandu jistabilixxi korporazzjoni mingħajr skop ta' lukru sabiex jiġu komunikati aħjar il-politiki ta' dħul tal-Istati Uniti lil vjaġġaturi internazzjonali u sabiex tippromwovi safar għad-divertiment, għal xogħol u għall-istudenti lejn l-Istati Uniti. Barra minn dan, l-Att dwar l-Immigrazzjoni u ċ-Ċittadinanza (INA) għandu jiġi emendat sabiex jidderiġi lis-Segretarju tas-Sigurtà Nazzjonali sabiex jiġbor miżata għall-użu tal-ESTA. Il-miżata proposta hija ta' $10 għal kull awtorizzazzjoni ta' safar u ammont li għall-inqas se jiżgura li jiġu rkuprati l-ispejjeż sħaħ li ntefqu biex tiġi provduta u amministrata l-ESTA. Kien hemm xi tħassib dwar il-miżata proposta mleħħna permezz ta' ittri lis-Segretarju tal-Istat Clinton, is-Segretarju għas-Sigurtà Nazzjonali Napolitano u s-Segretarju tal-Kummerċ Locke fit-18 ta' Ġunju 2009 u f'ittri lill-Kungress fil-25 ta' Ġunju 2009 mill-Ambaxxaturi Ċek u Żvediż u l-Kap tad-Delegazzjoni tal-Kummissjoni f'Washington, kif ukoll f'ittra mid-Direttur Ġenerali inkarigat mill-Ġustizzja, il-Libertà u s-Sigurtà tad-Dipartiment tas-Sigurtà Nazzjonali tal-Istati Uniti fit-18 ta' Ġunju 2009. Il-Kap tad-Delegazzjoni tal-Kummissjoni f'Washington għamel dikjarazzjoni stampa fil-25 ta' Ġunju 2009 u oħra fl-4 ta' Settembru 2009. Fit-3 ta' Settembru 2009, il-Kummissjoni għamlet demarche fil-konfront tax- Chargé d'Affaires tal-Missjoni tal-Istati Uniti għall-UE, u f'din l-okkażjoni nagħatat nota bit-tħassib tal-UE. Il-miżata hija kkunsidrata bħala pass lura fl-isforzi konġunti sabiex tiġi faċilitata l-mobilità transatlantika u l-intaxxar ta' vjaġġaturi barranin biex jiġi promoss it-turiżmu huwa kontroproduċenti għall-għan prefissat. Fit-tweġiba tagħha tal-24 ta' Awwissu 2009, is-Segretarju Napolitano qalet li l-introduzzjoni futura ta' miżata tal-ESTA ma teliminax id-differenzi fundamentali bejn viża tal-ESTA u viża mhux ta' immigrazzjoni. Is-Segretarju Napolitano indikat ukoll li fix-xhur li ġejjin se tittieħed deċiżjoni biex tiġi eliminata l-formola stampata I-94W. Iktar minn hekk, billi vjaġġaturi taħt il-VWP li ma jissodisfawx l-obbligu tal-ESTA s'issa tħallew jidħlu fl-Istati Uniti sakemm ikunu xorta eliġibbli biex jidħlu, il-konformità mal-ESTA issir mandatorja. Fid-9 ta' Settembru 2009, is-Senat tal-Istati Uniti adotta t-TPA propost. B'riżultat ta' dan ġie għal darb'oħra mleħħen tħassib f'ittri lill-Membri tal-Kamra tar-Rappreżentanti fit-23 ta' Settembru 2009 mill-Ambaxxaturi Żvediż u Spanjol u mill-Kap tad-Delegazzjoni tal-Kummissjoni f'Washington. Fis-7 ta’ Ottubru 2009, il-Kamra tar-Rappreżentanti tal-Istati Uniti għaddiet it-TPA mhux mibdul bħala parti minn Abbozz ieħor. Il-proċess leġiżlattiv tal-Istati Uniti huwa għaldaqstant avvanzat sew u qed jidher issa probably li t-TPA se jiġi promulgat kmieni. Bħala segwitu għall-evalwazzjoni preliminari, u minħabba l-fatt li skont l-Att dwar l-Immigrazzjoni u ċ-Ċittadinanza tal-Istati Uniti (INA) persuni li huma pożittivi għall-HIV għadhom ma jistgħux jivvjaġġaw taħt il-VWP tal-Istati Uniti, il-Viċi President Barrot qajjem il-kwistjoni mas-Segretarju tas-Sigurtà Nazzjonali ta' dak iż-żmien is-Sur Chertoff f'Diċembru 2008 u mas-Segretarju tas-Sigurtà Nazzjonali Ms Napolitano f'Marzu 2009. Peress li s-soluzzjoni tal-kwistjoni hija kompetenza tad-Dipartiment Tas-Saħħa u s-Servizzi Umani tal-Istati Uniti (DHHS), fit-12 ta' Mejju 2009, il-Viċi President Barrot, flimkien mal-Kummissarju Vassiliou, bagħat ittra lil Ms Sebelius, Segretarju tas-Saħħa u s-Servizzi Umani. Il-Kummissarju Vassiliou reġgħet qajmet il-kwistjoni mad-DHHS matul iż-żjara tagħha fl-Istati Uniti f'Mejju 2009. Fit-tweġiba tagħha fl-24 ta' Lulju 2009, is-Segretarju Sebelius infurmat li fit-2 ta' Lulju 2009 ġie pubblikat avviż ta' regolamenti proposti biex jitneħħew ir-referenzi għall-HIV mil-lista ta' eżami mediċi li ċerti barranin għandhom jagħmlu sabiex ikunu jistgħu jidħlu fl-Istati Uniti. Jekk jitneħħew dawk ir-referenzi, individwu li hu infettat bl-HIV ikun jista' jivvjaġġa permezz tal-VWP. Il-proċess għadu għaddej. Waħda mill-kundizzjonijiet tal-Att 9/11 hija li għandha tiġi stabbilita sistema ta' ħruġ mill-ajru biometrika " li tista' tivverifika t-tluq ta' mhux inqas minn 97 fil-mija taċ-ċittadini barranin li joħorġu mill-ajruporti tal-istati Uniti " Is-Segretarju tas-Sigurtà Nazzjonali kellha tinforma lill-Kungress dwar il-progress dwar dan sat-30 ta' Ġunju 2009 sabiex tinżamm l-awtorizzazzjoni tal-eżenzjoni tal-viża bil-kriterju tar-rata ta' rifjut tal-viża ta' 10%. Madanakollu, sal-lum, is-Segretarju m'għamlitx tali notifika, u dan ifisser li r-rata ta' rifjut tal-viża għall-finijiet tal-VWP ma tistax teċċedi it-3%. S'issa, l-Istati Uniti għamlet żewġ proġetti pilota għall-ħruġ biometriku f'Atlanta u f'Denver fl-2009 iżda l-kontroll sistematiku tal-ħruġ bijometriku għad irid jiġi implimentat. Fir-rigward tal-VWP, l-Istati Uniti ħabbru wkoll regoli ġodda dwar l-ivvjaġġar b'passaporti ta' emerġenza/temporanji. Sa mill-1 ta' Lulju 2009 il-passaporti ta' emerġenza/temporanji għandhom ikunu passaprti elettroniċi (b'ċipp li fiha ritratt u paġna bl-informazzjoni personali) biex id-detentur ikun eliġibbli biex jivvjaġġa lejn l-Istati Uniti permezz tal-VWP. Iż-żewġ raġunijiet prinċipali fil-fatt huma li, skont il-liġijiet li jirregolaw il-VWP, il-passaporti li nħarġu wara s-26 ta' Ottubru 2006 għandhom ikunu passaporti elettroniċi u l-ebda liġi ma tipprevedi eċċezzjoni għall-passaporti temporanji jew ta' emerġenza, u l-fatt li xi vjaġġaturi użaw il-passaporti ta' emerġenza repetutament għal safar li mhux ta' emerġenza. L-uffiċjali tad-Dwana u tal-Protezzjoni tal-Konfini (CBP) tal-Istati Uniti għandhom struzzjonijiet li jippermettu li jseħħ vjaġġar li jkun ġenwinament ta' emerġenza sakemm il-vjaġġaturi jkunu altrimenti eliġibbli. Fid-29 ta' Ġunju 2009, demarche konġunta ġiet magħmula bejn il-Presidenza Ċeka, u l-Presidenza l-ġdida Żvediża u d-Delegazzjoni tal-Kummissjoni f'Washington billi bagħtu ittra lill-Assistent Segretarju għall-Politika Heyman tad-Dipartiment tas-Sigurtà Nazzjonali (DHS). L-Istati Uniti informat li l-konsolati u l-uffiċjali tal-konfini ġew mogħtija struzzjonijiet biex jużaw id-diskrezzjoni tagħhom għal vjaġġaturi ta' emerġenza u biex jagħtu twissija bikrija lill-uffiċjali tal-konfini f'każijiet fejn vjaġġaturi ta' emerġenza ma jkunux jikkonformaw mal-obbligi. Fir-rigward tal-arranġamenti bilaterali, il-Greċja ffirmat Memorandum ta' Ftehim (MtF) fit-28 ta' Ġunju 2009 li tella' n-numru ta' Stati Membri li ffirmaw tali MtF mal-Istati Uniti għal tmienja. Dawn l-Istati Membri ffirmaw ukoll ftehimiet dwar it-tkattir tal-kooperazzjoni fil-prevenzjoni u t-taqbida kontra d-delitti serji u ftehimiet li jirrigwardaw l-iskambju ta' informazzjoni dwar terroristi magħrufa u dawk suspettati. Barra l-Bulgarija, ir-Rumanija wkoll iffirmat dikjarazzjoni mal-Istati Uniti fit-3 ta' Novembru 2008 fejn issottolineat il-kooperazzjoni dwar it-tkattir ta' miżuri bilaterali ta' sigurtà għal safar internazzjonali u l-obbligi tal-Istati Uniti. VWP. Fil-31 ta' Diċembru 2008, l-Istati Uniti bagħtu ittra lill-Istati Membri li diġà kienu fil-VWP qabel l-aħħar tkabbir tagħha fl-2008, li tinfurmahom dwar il-konformità tagħhom mal-obbligi tal-Att 9/11 dwar il-VWP u l-ħtieġa għal aktar kooperazzjoni dwar diversi obbligi tal-Att 9/11. L-ittra tistieden lil dawn l-Istati Membri biex jiffirmaw żewġ ftehimiet dwar kodiviżjoni ta' dejta ffirmati mill-Istati Membri l-oħrajn kif muri iktar 'il fuq. Barra dan ġie muri li l-pajjiżi VWP ta' qabel l-2008 ma kellhomx bżonn ta' MtF. Evalwazzjoni Mir-rapport tat-23 ta' Lulju 2008, seba' Stati Membri oħra ngħaqdu mal-VWP. Barra dan, l-Istati Uniti ddikjarat li l-Greċja tista' tingħaqad mal-VWP qabel tmiem din is-sena. Madanakollu, b'dan iċ-ċittadini ta' erba' Stati Membri jibqgħu mhux eliġibbli biex jivjaġġaw mingħajr viża lejn l-Istati Uniti. Barra dan, minħabba l-fatt li ma ġietx stabbilita l-ebda sistema bijometrika ta' ħruġ bl-ajru sat-30 ta' Ġunju 2009, il-kriterju tar-rata ta' rifjut tal-viża niżel sat-3%. Dan ifisser li abbażi tal-aħħar rati ta' rifjut tal-viża tal-ħames Stati Membri li għadhom mhux qed jipparteċipaw fil-VWP hija biss il-Greċja li qed tissodisfa l-limitu ta' rifjut tal-viża ta' 3%. Il-Kummissjoni se tkompli tqajjem il-kwistjoni tan-nuqqas ta' reċiproċità fil-kuntatti tagħha mal-Istati Uniti sabiex tiġi stabbilita reċiproċità sħiħa mill-aktar fis possibbli. Fir-rigward tal-binarju tal-KE, il-Kummissjoni tittama li jintlaħaq ftehim dwar it-test tal-iskambju tal-ittri sal-laqgħa tat-Troika Ministerjali tal-UE/l-Istati Uniti tal-ĠAI f'Ottubru 2009 u se tkompli diskussjonijiet għal dan il-għan mal-Istati Uniti. Fir-rigward tal-kwistjoni tal-persuni li jirriżultaw pożittivi għall-HIV u li għadhom ma jistgħux jivjaġġaw taħt il-VWP lejn l-Istati Uniti, il-Kummissjoni temmen li sar progress importanti. Il-Kummissjoni se ssegwi l-proposti għal regolamenti ta' implimentazzjoni u tħeġġeġ lill-amministrazzjoni tal-Istati Uniti sabiex tlesti b'mod rapidu l-proċess sabiex dawk il-persuni li jirriżultaw pożittivi għall-HIV jkunu jistgħu jivvjaġġaw taħt il-VWP mill-aktar fis possibli. Fir-rigward tal-ESTA, il-Kummissjoni hija ferm imħassba bil-prospett li tiddaħħal miżata għall-użu tal-ESTA u sabiex tippromwovi t-turiżmu lejn l-Istati Uniti. F‘diversi demarches tal-UE għamlitha ċara li l-introduzzjoni ta’ miżata għall-ESTA tkun tidher bħala żieda ta’ oneru għaċ-ċittadini Ewropej li jkunu qed jivjaġġaw lejn l-Istati Uniti u inkonsistenti mal-impenn ta’ kuntatti transatlantiċi u kooperazzjoni li ġie imtenni ta’ spiss. Il-Kummissjoni għadha ma lestietx l-evalwazzjoni tagħha tal-ESTA bl-iskop li tiddetermina jekk din hija jew mhijiex ekwivalenti għall-proċedura ta’ applikazzjoni għall-viża ta’ Schengen. Dan għaliex ir-Regola Finali tal-ESTA għadha ma ġietx pubblikata fl-Istati Uniti. Mhemmx dubju li l-impożizzjoni ta’ miżata, prinċipalment għall-benefiċċju tal-industrija domestika tal-Istati Uniti, huwa fattur addizzjonali f’din l-evalwazzjoni u żżid il-probabbiltà li ssaħħaħ l-argumenti li l-ESTA hija simili għall-viża. Finalment, għandu jiġi nnutat li skont id-Dipartiment tas-Sigurtà Nazzjonali tal-Istati Uniti r-rati ta' konformità mal-ESTA huma daqxejn 'il fuq minn 90%. Dan jissuġġerixxi li jekk il-konformità mal-ESTA ssir kompletament mandatorja mil-lum għall-għada, sakemm ma tkunx sostnuta b'kampanja ta' informazzjoni suffiċjenti mill-awtoritajiet tal-Istati Uniti u b'xi grad ta' diskrezzjoni mill-gwardji tal-konfini, dan jista' jwassal għal żieda ta' vjaġġaturi tal-VWP li jiġu miċħuda d-dħul fl-Istati Uniti. L-ebda progress dwar ir-reċiproċità mir-rapport tat-23 ta' Lulju 2008 Il-Brażil Is-sitwazzjoni attwali Iċ-ċittadini ta' erba' Stati Membri, li huma Ċipru, l-Estonja, il-Latvja u Malta, għadhom jiħtieġu viża biex jidħlu fil-Brażil. Il-ftehim tal-eżenzjoni mill-viża bejn il-Litwanja u l-Brażil, iffirmat fl-2003, daħal fis-seħħ fit-13 ta' Jannar 2009. Il-passi meħuda biex tinkiseb ir-reċiproċità Fit-2 ta' Lulju 2008, il-Kummissjoni formalment fetħet in-negozjati mal-Brażil dwar ftehim għall-eżenzjoni minn viża għal mawra qasira. In-negozjati bdew fil-prattika f'Novembru u Diċembru 2008. Is-Summit ta' Rio bejn l-UE/il-Brażil tat-22 ta' Diċembru 2008 irrijitera l-ħtieġa għal ftehim dwar l-eżenzjoni tal-viża għal mawra qasira, li kienet ukoll inkluża fil-Pjan ta' Azzjoni Konġunta: " Jiġi żgurat safar rapidu mingħajr ħtieġa ta' viża, li jirrispetta t-tlestija tal-proċeduri parlamentari u oħrajn interni rispettivi, abbażi tar-reċiproċità, billi jiġu negozjati u finalizzati fil-futur qarib ftehim(iet) għall-eżenzjoni tal-viża għal mawra qasira bejn il-KE u l-Brażil, abbażi tal-proposti skambjati." Dan l-impenn ġie kkonfermat mill-ġdid mill-Brażil fil-laqgħa tal-Kumitat Konġunt tal-KE/Brażil fis-7 ta' Lulju 2009. Fit-18 ta' Frar, it-8 ta' Mejju u t-2 ta' Lulju 2009, il-Kummissjoni organizzat laqgħat mal-Brażil sabiex tilħaq ftehim dwar test li joħloq kompromess għal ftehim dwar l-eżenzjoni tal-viża. Madankollu, l-ebda progress sostanzjali ma seta' jintlaħaq. F'dan ir-rigward, il-Viċi President Barrot bagħat ittra lill-Ministru Brażiljan tar-Relazzjonijiet Esterni, s-Sur Amorim, fil-31 ta' Lulju 2009 li fiha fuq in-naħa l-waħda rrijitera l-ħtieġa li n-negozjati dwar il-ftehim dwar l-eżenzjoni tal-viża jgħaġġlu u jiġu finalizzati u fuq l-oħra għamel referenza għall-fatt li l-Komunità Ewropea diġà wriet grad għoli ta' flessibiltà. Fis-26 ta' Awwissu 2009, saret vidjo-konferenza bejn il-Kummissjoni u l-Ministeru tar-Relazzjonijiet Esterni Brażiljan sabiex tiġi preparata l-fażi li jmiss ta' negozjati. Minkejja li ma seta' jsir l-ebda progress reali dwar il-ftehim tal-eżenzjoni tal-viża, kemm il-Kummissjoni u kif ukoll il-Brażil ikkjarifikaw il-pożizzjonijiet tagħhom fuq il-punti prinċipali li għandhom jiġu riżolti; jiġifieri l-portata tal-applikazzjoni tal-ftehim, il-ħtieġa ta' Kumitat Konġunt, u l-applikazzjoni territorjali tal-ftehim fir-rigward tat-territorji li mhumiex Ewropej ta' Franza u l-Olanda. Mid-29 ta' Settembru sal-1 ta' Ottubru 2009, il-Kummissjoni kellha fażi ta' negozjati ulterjuri mal-awtoritajiet Brażiljani fi Brażilja. Matul dawn in-negozjati l-partijiet irnexxielhom jiftiehmu dwar abbozz ta' test ta' ftehim ta' eżenzjoni mill-viża għal żjara qasira għal detenturi ta' passaporti ordinarji. Evalwazzjoni Il-Kummissjoni tilqa' l-ftehim milħuq dwar l-abbozz tat-test tal-ftehim dwar l-eżenzjoni mill-viża għal żjara qasira għad-detenturi ta' passaporti ordinarji u tistenna li tilħaq qbil malajr dwar ftehim dwar l-eżenzjoni mill-viża għal żjara qasira għal detenturi ta' passaporti diplomatiċi, ta' servizz jew uffiċjali. Il-Kummissjoni tittama li l-Brażil se jkun jista' jirratifika ż-żewġ ftehimiet permezz tal-proċeduri interni tiegħu mill-aktar fis possibbli. Il-Brunei Darussalam Is-sitwazzjoni attwali L-Istati Membri kollha jibbenefikaw minn eżenzjoni mill-viża ta' 30 jum. L-eżenzjoni mill-viża tista' tiġi estiża lokalment għal żewġ perjodi ta' 30 jum sa permanenza totali b'eżenzjoni mill-viża ta' 90 jum. Madanakollu, iċ-ċittadini tal-Istati Uniti jgawdu dritt ta' permanenza preferenzjali ta' 90 jum jekk huma detenturi ta' passaport ordinarju li jista' jinqara' minn magna. Passi meħuda biex tintlaħaq ir-reċiproċità Il-Kummissjoni kellha konsultazzjonijiet mal-Missjoni tal-Brunei Darussalam fl-Unjoni Ewropea f'livell tekniku biex tiddiskuti l-possibilitajiet għal eżenzjoni tal-viża ta' 90 jum paragunabbli mas-sitwazzjoni li teżisti għaċ-ċittadini tal-Istati Uniti u b'hekk tintlaħaq reċiproċità sħiħa. Matul dawn il-konsultazzjonijiet il-Kummissjoni spjegat li l-passaporti kollha maħruġa mill-Istati Membri jistgħu jinqraw minn magna u mit-28 ta' Ġunju 2009 l-Istati Membri qed joħorġu passaporti elettroniċi li għandhom ċipp li għandha l-immaġini tal-wiċċ u żewġ marki tas-swaba'. Il-Kummissjoni barra dan spjegat li ma' Singapor u l-Malażja – żewġ pajjiżi ġirien tal-Brunei Darussalam – li kellhom politiki simili fil-konfronti taċ-ċittadini tal-UE, intlaħqet reċiproċità tal-viża sħiħa fir-rigward ta' żjara ta' 90 jum mingħajr viża. Evalwazzjoni Id-diskussjonijiet interni fost ministeri differenti tal-Brunei Darussalam dwar il-possibilitatjiet għal eżenzjoni mill-viża ta' 90 jum għadhom sejrin. Il-Kummissjoni se ssegwi dawn id-diskussjonijiet interni fil-Brunei Darussalam mill-qrib ħafna u se tkompli tikkonsulta ruħha mal-awtoritajiet tal-Brunei Darussalam sabiex tintlaħaq l-istess eżenzjoni tal-viża preferenzjali ta' 90 jum konċessa lill-Istati Uniti. Il-Kanada Is-sitwazzjoni attwali L-obbligu tal-viża huwa miżmum għaċ-ċittadini tal-Bulgarija u r-Rumanija, u mill-14 ta' Lulju 2009 ġie introdott mill-ġdid għaċ-ċittadini tar-Repubblika Ċeka. Fir-rigward tal-introduzzjoni mill-ġdid tal-obbligu tal-viża għaċ-ċittadini tar-Repubblika Ċeka il-Kummissjoni tirreferi għar-rapport ad hoc tagħha maħruġ fil-19 ta' Ottubru 2009[10]. Passi meħuda biex tintlaħaq ir-reċiproċità Il-kwistjoni tas-safar mingħajr viża għaċ-ċittadini kollha tal-UE mal-Kanada tqajmet f'diversi okkażjonijiet, u b'mod partikolari fis-Summit Kanada/UE fl-2008 u l-2009. F'dawn l-okkażjonijiet ġie konfermat li l-Kanada u l-UE se jkomplu jaħdmu flimkien lejn l-għan ta' safar mingħajr viża lejn il-Kanada għaċ-ċittadini kollha tal-UE mill-aktar fis possibbli. Wara ż-żjarat tekniċi fir-Rumanija u l-Bulgarija f'April 2008, il-Kanada kkondividiet ir-riżultati l-aktar importanti mill-analiżi tagħha tas-sitwazzjoni mal-Bulgarija u r-Rumanija f'Marzu 2009. Iż-żewġ Stati Membri provdew informazzjoni aġġornata li tikkonċerna r-riżultati tal-analiżi. Il-Kanada kkondividiet it-tħassib tagħha maż-żewġ Stati Membri iżda wkoll esprmiet l-intenzjoni tagħha li tkompli taħdem flimkien u talbithom biex jaqsmu magħha informazzjoni aġġornata dwar l-oqsma li jqanqlu tħassib. Barra dan, il-Kanada se tkompli tissorvelja l-kundizzjonijiet fil-Bulgarija u r-Rumanija kif ukoll il-progress magħmul lejn li jiġu sodisfatti l-kriterji tal-Kanada għall-eżenzjoni tal-viża. Evalwazzjoni Il-Kummissjoni se tkompli bid-diskussjonijiet mal-Kanada sabiex tilħaq progress lejn l-eliminazzjoni tal-obbligi tal-viża għall-Bulgarija u r-Rumanija. KONKLUżJONI Il-Kummissjoni tikkonsidra li mill-aħħar rapport tas-23 ta' Lulju 2008 il-mekkaniżmu l-ġdid tar-reċiproċità tal-viża ta għal darb'oħra prova li huwa effettiv. Minn tmien pajjiżi terzi fuq il-lista pożittiva li kienu jiħtieġu l-viżi miċ-ċittadini ta' Stat Membru wieħed jew iktar fiż-żmien tar-rapport preċedenti, huma biss ħames pajjiżi terzi li baqgħu jeħtiġuha. Reċiproċità sħiħa tal-viża ntlaħqet mal-Ġappun, il-Panama u Singapor. Barra dan, sar progress sinifikattiv mal-Awstralja u l-Istati Uniti. Fir-rigward tal-Awstralja, l-introduzzjoni tas-sistema tal-E-Visitors ġabet trattament ugwali taċ-ċittadini tal-Istati Membri u tal-pajjiżi assoċjati ta' Schengen kollha. Il-Kummissjoni se tkun f'pożizzjoni li tiddetermina jekk reċiproċità ta' viża sħiħa ntlaħqitx biss ġaladarba l-evalwazzjoni tas-sistema tal-E-Visitors tkun tlestiet. Fir-rigward tal-Istati Uniti, seba' Stati Membri oħra ngħaqdu mal-VWP. Madankollu, is-sitwazzjoni għadha 'l bogħod minn waħda sodisfaċenti u l-Kummissjoni se ssegwi d-diskussjonijiet mal-Istati Uniti sabiex tiżgura inklużjoni sa minn kmieni tal-ħames Stati Membri li jibqgħu mill-VWP. Fir-rigward tal-ESTA tal-Istati Uniti, il-Kummissjoni tiddeplora l-promulgar tal-leġiżlazzjoni li tintroduċi miżata għall-użu tal-ESTA għall-benefiċċju tal-industrija tas-safar u t-turiżmu tal-Istati Uniti. Din it-taxxa fuq il-barranin tkun pass lura u kontroproduċenti u tista’ twassal għad-determinazzjoni li l-ESTA hija ekwivalenti għall-proċedura tal-applikazzjoni għall-viża ta’ Schengen b’konsegwenzi potenzjali serji ħafna għall-vjaġġaturi tal-Istati Uniti lejn l-Ewropa. Fir-rigward tal-Brunei Darussalam il-Kummissjoni se ssegwi mill-qrib id-diskussjonijiet interni fil-Brunei Darussalam u tkompli l-konsultazzjonijiet mal-awtoritajiet tal-Brunei Darussalam sabiex tilħaq eżenzjoni mill-viża ta' 90 jum għall-Istati Membri kollha. Fir-rigward tal-Brażil tilqa' b'sodisfazzjon il-qbil milħuq fuq l-abbozz tat-test dwar ftehim dwar eżenzjoni għal żjara qasira, għal detenturi ta' passaporti ordinarji u tistenna li tilħaq qbil malajr dwar ftehim dwar eżenzjoni għal żjara qasira għal detenturi ta' passaporti diplomatiċi, ta' servizz jew uffiċjali. Il-Kummissjoni tittama li l-Brażil se jkun jista' jirratifika ż-żewġ ftehimiet permezz tal-proċeduri interni tagħhom mill-aktar fis possibbli Fir-rigward tal-Kanada, il-Kummissjoni se tkompli bid-diskussjonijiet mal-Kanada sabiex tilħaq progress lejn l-eliminazzjoni tal-obbligi tal-viża għall-Bulgarija u r-Rumanija. F'konformità mal-Artikolu 1(5) tar-Regolament tal-Kunsill (KE) Nru 539/2001, kif emendat mir-Regolament tal-Kunsill (KE) Nru 851/2005, il-Kummissjoni se terġa' tirrapporta lill-Kunsill u lill-Parlament Ewropew mhux aktar tard mit-30 ta' Ġunju 2010. [1] ĠU L 81, 21.3.2001, p. 1. [2] ĠU L 141, 4.6.2005, p. 3. [3] COM(2006) 3 finali. [4] COM(2006) 568 finali. [5] COM(2007) 533 finali. [6] COM(2006) 3 finali, p. 18. [7] COM(2008) 486 finali/2. [8] COM(2006) 3 finali. [9] SEC(2008) 2991 finali [10] COM(2009) 562 finali